Document ID: /roh_data/filtered/fineweb-2-filterrobots_roh.jsonl.gz/72031

Preschentà detagls dal 79avel Tour de Suisse
- Glindesdi, 9.3.2015, 14:47
Il comité d'organisaziun dal Tour de Suisse ha dà enconuschent il traject da la 79avla ediziun da la cursa tradiziunala. Il tur tras la Svizra cumenza a Risch-Rotkreuz e va sur 1320 kilometers enfin a Berna.
La pli lunga e dira etappa va da la riva dal Lai Rivaun sur il Principadi dal Lichtenstein enfin a Sölden en l'Austria. Ils profis han da far 15’600 meters d’autezza durant las 9 etappas dal Tour. Durant la quarta etappa èn ils ciclists er en il Grischun. Els van da Flem a Cuira, Sargans e vinavant fin a Schwarzenbach en il chantun Son Gagl.
Il Tour de Suisse dura dal 13 enfin ils 21 da zercladur.
RR novitads 15:00